Here is a page extracted from Wikipedia that may contain CSS, HTML, and a lot of unformatted text.

Title: Linia 200 d'Adif
Content: A linia 200 d'Adif, u Linia de Madrit-Chamartín ta Barcelona-Estació de França, ye una linia de ferrocarril d'amplo iberico y electrificada a 3000 voltios, propiedat d'o Estau espanyol y administrada por l'Adif, que va dende Madrit dica Barcelona pasando por ciudaz como Alcalá de Henares, Guadalachara, Calatayú, Zaragoza, Monzón, Leida, Valls y Vilanova i la Geltrú. Fa parte d'o Rete Ferroviario d'Intrés Cheneral (RFICh).

A linia se composa de tramos de vía doble entre Madrit y Calatayú, entre Ricla y Zaragoza-Delicias y entre Sant Vicenç de Calders y Barcelona, que s'alterna con trachectos de vía unica entre toda la resta. Tiene diferents bloqueyos nominals entre as succesivas estacions, toz en modalidaz automaticas u de liberación automatica, y ye regulada por CTC.

En a Declaración sobre o Rete de 2017, i apareixe clasificada como categoría C1 entre Madrit y Guadalachara, entre Casetas y Miraflores y entre Sant Vicenç de Calders y Barcelona-França, mientres que ye categoría D entre Guadalachara y Casetas y entre Miraflores y St. Vicenç. A suya rampa caracteristica ye de 18 milesimas por metro linial en o sentiu impar y 17 mm/m en o par entre Tardienta y Monzón, y 17 mm/m en os dos sentius entre Leida y Valls.

Historia 

A linia 200 actual ye formada por diferents tramos que fuen nacionalizaus y agregaus ta la RENFE en 1941. Fundamentalment, a linia se composa de tramos que cuan remató a Guerra Civil espanyola perteneceban a las dos grans companyías privadas de ferrocarril espanyolas: MZA y Norte.

O tramo de Madrit dica Zaragoza por Guadalachara y Calatayú, que yera una d'as linias principals y orichinals que metió en servicio y que daban nombre a la companyía MZA. Dentró parcialment en servicio en 1861.
O tramo entre Zaragoza y Leida, herencio d'a ZPB, que yera propiedat de Norte dende 1878.
O tramo dende Leida dica Plana-Picamoixons, que en 1879 heba meso en servicio a Companyía d'os Ferrocarrils de Leida ta Reus y Tarragona y perteneceba a Norte dende 1884.
O tramo entre Plana-Picamoixons y Barcelona por Valls, Sant Vicenç de Calders y Vilanova i la Geltrú, inaugurau en 1883 por o Ferrocarril de Valls ta Vilanova y Barcelona, que feba parte d'as linias d'MZA dende 1891.

Cuan remató a Guerra Civil, a situación d'as companyías ferroviarias en Espanya yera de quiebra, por o cual o que quedaba d'as suyas infraestructuras y vehiclos fuen nacionalizaus por o recient establiu rechimen franquista. Por primer vegada o viache por ferrocarril entre as dos ciudaz mas grans d'Espanya se podeba fer sin transbordos y sin que estase preciso pasar d'os servicios d'una companyía ta os d'una atra.

Referencias

Se veiga tamién 

Linia 210 d'Adif: Tarragona - Zaragoza por Reus, Móra d'Ebre y Caspe.
Linia 204 d'Adif: Tardienta - Canfranc.
Linia 610 d'Adif: Bifurcación Teruel - Sagunto por Teruel.
Linia 700 d'Adif: Miranda de Ebro - Casetas por Castellón d'Ebro.
Linia 050 d'Adif: Alta Velocidat Madrit - Zaragoza - Barcelona - Muga francesa.

Linias d'o Rete Ferroviario d'Intrés Cheneral en Aragón
Linias ferrias que comunican Aragón y Castiella-La Mancha
Linias ferrias que comunican Aragón y Catalunya